**Φύλλο Εργασίας 1**

**Μάθημα: Αρχές Οργάνωσης και Διοίκησης Επιχειρήσεων**

**Ενότητα: 1.1 «Η έννοια της επιχείρησης»**

**Τάξη : Γ ΕΠΑΛ**

**Ημερομηνία:**

**Σωστό/Λάθος**

1)Όλες οι παραγωγικές μονάδες είναι επιχειρήσεις.

2)Δημόσιες επιχειρήσεις είναι εκείνες των οποίων ιδιοκτήτης θεωρείται ότι είναι το κοινωνικό σύνολο, το οποίο εκπροσωπείται από το κράτος.

3)Το δημόσιο λύκειο είναι επιχείρηση.

4)Η επιχείρηση αποτελεί μια κοινωνική οργάνωση στην οποία υπάρχουν, «συγκρούονται» και γίνονται αντικείμενο διαπραγμάτευσης διαφορετικά συμφέροντα διαφορετικών ομάδων.

5)H επιχείρηση εκτός από προϊόντα ή υπηρεσίες προσφέρει απασχόληση, ικανοποίηση κοινωνικών αναγκών και πρέπει να «αισθάνεται» κοινωνική ευθύνη απέναντι στο περιβάλλον της.

6)Οι αλιευτικές επιχειρήσεις ανήκουν στο δευτερογενή τομέα παραγωγής.

7) Στον Τριτογενή Τομέα Παραγωγής περιλαμβάνονται όλες τις επιχειρήσεις και οργανισμοί του δημόσιου και ιδιωτικού τομέα που παρέχουν υπηρεσίες.

8) Οι επιχειρήσεις διαθέτουν τα προϊόντα τους στη αγορά έναντι μιας τιμής με σκοπό την κάλυψη των εξόδων τους και την επίτευξη κέρδους.

9) Στο Δευτερογενή Τομέα Παραγωγής ανήκουν επιχειρήσεις που ασχολούνται με τη μεταποίηση.

10) Συνήθως στις μεικτές επιχειρήσεις, το κράτος διατηρεί το δικαίωμα να ορίζει τη διεύθυνση και να αναλαμβάνει τη διαχείρισή τους.

11)Οι μονάδες εξόρυξης μεταλλευμάτων περιλαμβάνονται στον τριτογενή τομέα παραγωγής.

13) Οι πολυεθνικές επιχειρήσεις διαθέτουν μεγάλα κεφάλαια και υψηλή τεχνολογία με αποτέλεσμα να πετυχαίνουν μεγάλο όγκο παραγωγής με πολύ χαμηλό κόστος (οικονομίες κλίμακας).

14) Οι δημοτικές επιχειρήσεις ανήκουν στα Νομικά Πρόσωπα Δημοσίου Δικαίου (Ν.Π.Δ.Δ.)

15)Οι μεικτές επιχειρήσεις μπορούν να δημιουργηθούν μόνο με τη σταδιακή εξαγορά από το κράτος τμήματος των μετοχών μεγάλων ιδιωτικών επιχειρήσεων.

16) Η επιχείρηση παράγει προϊόντα ή υπηρεσίες και τα διαθέτει έναντι μιας αξίας ανταλλαγής μέσω του μηχανισμού της αγοράς.

17)Η ιδιωτική επιχείρηση έχοντας, ως κύριο σκοπό την επίτευξη κέρδους, επιδιώκει την καλύτερη σχέση ωφέλειας-κόστους.

**Πολλαπλής επιλογής**

1) Το Δημόσιο Λύκειο είναι:

α. Επιχείρηση

β. Παραγωγική μονάδα

γ. Εξαρτώμενο από το μηχανισμό της αγοράς

 δ. Όλα τα παραπάνω

ε. Κανένα από τα παραπάνω

2)Το κοινό χαρακτηριστικό ενός ιδιωτικού και ενός δημόσιου νοσοκομείου είναι ότι και τα δύο:

 α. Αποτελούν επιχειρήσεις.

 β. Συνδέονται με το στοιχείο του κινδύνου.

 γ. Αποτελούν παραγωγικές μονάδες.

 δ. Εξαρτώνται από το μηχανισμό της αγοράς.

3)Στο δευτερογενή τομέα παραγωγής ανήκουν οι:

α. τουριστικές επιχειρήσεις

β. υπηρεσίες θεάματος

γ. βιοτεχνίες

δ. υπηρεσίες εκπαίδευσης

4)Το υπουργείο εσωτερικών ανήκει:

α. στα Νομικά Πρόσωπα Ιδιωτικού Δικαίου

β. στα Νομικά Πρόσωπα Δημοσίου Δικαίου

γ. τόσο στο κράτος όσο και σε ιδιώτες.

δ. κανένα από τα παραπάνω

5)Η μερική κρατικοποίηση αφορά:

α. τη σταδιακή πώληση μετοχών μιας κρατικής επιχείρησης σε ιδιώτες.

β. τη σταδιακή εξαγορά από το κράτος τμήματος των μετοχών μεγάλων ιδιωτικών επιχειρήσεων.

γ. την κοινωνικοποίηση των επιχειρήσεων

δ. κανένα από τα παραπάνω

6)Στον πρωτογενή τομέα παραγωγής ανήκουν οι:

α. υπηρεσίες υγείας

β. κτηνοτροφικές επιχειρήσεις

γ. οι αλιευτικές επιχειρήσεις

δ. το β και το γ